ທ່ານ ທ​ຣຳ ກ່າວໂຈມ​ຕີ ຜູ້​ແທນ​ ນະຄອນ ບອລຕີມໍ ທີ່​ມີ​ຄົນ​ຜິວ​ດຳ ອາ​ໄສ​ຢູ່​ເປັນ​ສ່ວນ​ໃຫຍ່
ທ່ານ ທ​ຣຳ ໄດ້​ເອີ້ນ​ທ່ານ ຄຳ​ມິ່ງ​ສ໌ ວ່າ “ອັນ​ຕະ​ພາ​ນ​ທີ່​ໂຫດ​ຮ້າຍ”.
ປະທານາທິບໍດີ ດໍໂນລ ທຣຳ ໃນວັນເສົາວານນີ້ ໄດ້ໃສ່ຮ້າຍປ້າຍສີເມືອງທີ່ມີຄົນຜິວດຳ ອາໄສຢູ່ສ່ວນຫຼາຍແຫ່ງນຶ່ງ ທີ່ເປັນຕົວແທນໃຫ້ໂດຍຄູ່ແຂ່ງໃນລັດຖະສະພາວ່າ “ເປັນ ຕາຂີ້ດຽດ, ສົກກະປົກ ແລະ ເຕັມໄປດ້ວຍໂຕໜູ,” ເປັນການຕໍ່ສູ້ທີ່ຂະຫຍາຍອອກກວ້າງ ຕໍ່ຜູ້ຕຳໜິວິຈານຄົນສຳຄັນ ກ່ຽວກັບ ລັດຖະບານຂອງທ່ານ ທີ່ໄດ້ເຮັດໃຫ້ຄວາມເຄັ່ງຕຶງ ເລື່ອງການແບ່ງແຍກເຊື້ອຊາດສີຜິວຮຸນແຮງຂຶ້ນ ທ່ານ ທຣຳ ໄດ້ຂຽນວິພາກວິຈານໃນທວິດເຕີ ຕໍ່ສະມາຊິກສະພາຕ່ຳ ທ່ານ ເອໄລຈາ ຄຳມິ່ງສ໌, ປະທານຄະນະກຳມະການກວດສອບສະພາຕ່ຳທີ່ມີອຳນາດ, ໂດຍອ້າງວ່າ ເມືອງທີ່ຕັ້ງຢູ່ໃນບໍລິເວນນະຄອນ ບອລຕິມໍ ຂອງທ່ານໄດ້ “ຖືກພິຈາລະນາວ່າເປັນ ບ່ອນທີ່ມີການບໍລິຫານຂີ້ຮ້າຍທີ່ສຸດ ແລະ ອັນຕະລາຍກວ່າບ່ອນອື່ນໆໃນ ສະຫະລັດ ” ມັນແມ່ນການໂຈມຕີຄັ້ງຫຼ້າສຸດຂອງທ່ານປະທານາທິບໍດີຕໍ່ສະມາຊິກສະພາຄົນສຳຄັນ ນັ້ນ, ແລະ ຄົນຜູ້ທີ່ທ່ານເປັນຕົວແທນໃຫ້, ສອງອາທິດຫຼັງຈາກທ່ານໄດ້ສ້າງບັນຫາທົ່ວ ປະເທດ ດ້ວຍຂໍ້ຄວາມແບ່ງແຍກເຊື້ອຊາດສີຜິວ ທີ່ໂຈມຕີສະມາຊິກສະພາຕ່ຳແມ່ຍິງ ຜູ້ທີ່ມີຜິວຄ້ຳສີ່ຄົນ ຄຳເຫັນຂອງທ່ານຕໍ່ທ່ານ ຄຳມິ່ງສ໌, ຜູ້ທີ່ໄດ້ນຳໜ້າການສືບສວນສອບສວນຫຼາຍຄັ້ງ ກ່ຽວກັບ ການເຮັດວຽກຂອງລັດຖະບານຂອງທ່ານນັ້ນ, ໄດ້ກໍ່ໃຫ້ເກີດການກ່າວປະ ນາມຢ່າງວ່ອງໄວຈາກພັກເດໂມແຄຣັດ ລວມທັງຜູ້ທີ່ອາດເປັນຄູ່ແຂ່ງການເລືອກຕັ້ງ ປະທານາທິບໍດີ ທ່ານ ທຣຳ ໄດ້ເອີ້ນທ່ານ ຄຳມິ່ງສ໌ ວ່າ “ອັນຕະພານທີ່ໂຫດຮ້າຍ” ຫຼັງຈາກການໂຕ້ຖຽງ ກັນຢ່າງຮຸນແຮງ ກັບບັນດາເຈົ້າໜ້າທີ່ຮັກສາຄວາມປອດໄພພາຍໃນ ກ່ຽວກັບ ສະພາບ ຂອງຜູ້ຍົກຍ້າຍຖິ່ນຖານ ທີ່ຖືກກັກຂັງຢູ່ຕາມເຂດຊາຍແດນ ພາກໃຕ້ ທ່ານ ທຣຳ ໄດ້ຂຽນໃນທວິດເຕີວ່າ “ດັ່ງທີ່ໄດ້ພິສູດໃຫ້ເຫັນໃນສັບປະດາທີ່ຜ່ານມາ ໃນ ລະຫວ່າງການທ່ຽວຊົມຂອງສະມາຊິກສະພານັ້ນ, ເຂດຊາຍແດນແມ່ນສະອາດ, ມີ ປະສິດທິພາບ ແລະ ດຳເນີນການເປັນຢ່າງດີ, ພຽງແຕ່ຢາກແອອັດໜ້ອຍນຶ່ງ ” ທ່ານ ໄດ້ຂຽນຕື່ມວ່າ “ເມືອງຂອງທ່ານ ຄຳມິ່ງສ໌ ແມ່ນເປັນຕາຂີ້ດຽດ, ສົກກະປົກ ແລະ ເຕັມ ໄປດ້ວຍໂຕໜູ ຖ້າລາວໃຊ້ເວລາຢູ່ນະຄອນ ບອລຕິມໍ ຫຼາຍຂຶ້ນ, ບາງເທື່ອລາວອາດ ຈະສາດມາດຊ່ວຍອະນາໄມສະຖານທີ່ໆອັນຕະລາຍ ແລະ ສົກກະປົກນີ້ ” ທ່ານ ຄຳມິ່ງສ໌ ໄດ້ຕອບໂດຍກົງຕໍ່ທ່ານ ທຣຳ ໃນທວິດເຕີວ່າ “ທ່ານປະທານາທິບໍດີ, ຂ້າພະເຈົ້າກັບເມືອເມືອງຂອງຂ້າພະເຈົ້າທຸກມື້ ແຕ່ລະເຊົ້າ, ຂ້າພະເຈົ້າຕື່ນ, ແລະ ໄປ ສູ້ເພື່ອບ້ານໃກ້ເຮືອນຄຽງຂອງຂ້າພະເຈົ້າ ມັນແມ່ນໜ້າທີ່ຕາມລັດຖະທຳມະນູນຂອງ ຂ້າພະເຈົ້າ ທີ່ຈະດຳເນີນການກວດສອບ ກ່ຽວກັບ ຝ່າຍບໍລິຫານລັດຖະບານ ແຕ່ມັນ ແມ່ນໜ້າທີ່ຕາມສິນທຳຂອງຂ້າພະເຈົ້າທີ່ຈະຕໍ່ສູ້ເພື່ອຜູ້ມີສິດລົງຄະແນນສຽງເລືອກຕັ້ງ ຂອງຂ້າພະເຈົ້າ ”